ZULAIKA PORTILLO (EH Bildu, 2014-11-20):
Eskerrik asko.
Legez besteko proposamenaren helburua zen 2015eko urterako aurrekontu ekitaldian behingoz jarraibide hori betetzea eta Enplegu eta Gizarte Politikarako Sailak zehaztea Jaurlaritzaren sail guztietan zenbat diru gordetzen den merkatu erreserbetarako, eta aldi berean, 2015eko urterako aurrekontu proiektuan erreserba kopuru ekonomiko orokorra eta sektoriala ezartzea erregistraturiko gizarteratze enpresentzat eta enplegu zentro berezientzako edo babestutako lan programen esparruan jarduten diren enpresentzat.
Uste dugu benetan 6/2008 ebazpenaren helburuak lortzeko ezinbestekoa dela diru kopurua gordetzea eta zehaztea urtez urte. Planifikatuta dagoen guztia ez da betetzen baina are zailagoa da planifikatuta ez dagoena betetzea.
Gaur ekartzen dugun legez besteko proposamena aurrera eramateko gaitasun osoa du Jaurlaritzak. Amaitutzat eman behar ditu gizarte klausulen legezkotasunari buruzko zalantzak eta edozein aurkakotasun juridiko edo teknikorik ez du inolako zentzurik. Administrazioak protagonista izan behar du eta ibilbide horretan aurrera egiteko eskatzen diogu Jaurlaritzari, gizarte bazterketaren kontrako tresna moduan kontratuak ere erabiltzea.
Langabeziaz eta pobreziaz maiz hitz egiten dugu Legebiltzar honetan eta tamalez, aurreikusita daude neurriekin luzez joko dugu horrelako eztabaidetan. Baina Araban, Bizkaian eta Gipuzkoan oro har langabezi tasa altuegia baldin bada, gizarte bazterketa eta dibertsitate funtzionala dituzten pertsonen artean langabezi tasa askoz altuagoa da. Eta ez bakarrik hori, baizik eta kontuan hartu behar da jarduera tasa ere askoz baxuagoa dela.
Pertsona horiek lana topatzeko jendartean dituzten oztopo eta zailtasunak are handiagoak dira. Beraz, Jaurlaritzak bereziki indar guztiak jarri behar ditu bermatzeko langile horiek lan duin bat izango dutela ildo guztietan: Administrazioan egiten diren kontratazioetan, gutxienez % 2a dibertsitate funtzionala dituzten pertsonentzat gorde behar da, berez derrigorra izan beharko liratekeen kontratazio minimoak ez dira egiten, enplegu arrunta aurkitzeko programak eta neurri eraginkorrak ez dira zehazten, eta noski horregatik, eskatzen dugu bete dadila gaur eztabaidatzen ari garen ebazpena.
Baina eskaera hori ez da soilik EH Bilduren eskaera bat, ez. Bai gizarte ekonomian lan egiten duen sareak, bai gizarteratzeko eta laneratzeko enpresen elkarteak eta bai dibertsitate funtzionala duten pertsonen elkarte ezberdinek egiten dute aldarrikapena. Horietariko bat da REAS Euskadi. Erakunde honek egiten duen proposamen batean, 3. puntuan gizarte ekonomia eta gizarteratze eta laneratze arloan honela dio:
"Implementación del acuerdo adoptado por el Gobierno Vasco sobre incorporación de criterios sociales, ambientales y otras políticas públicas en la contratación de la Administración de la Comunidad Autónoma y su sector público.
"Queremos en primer lugar llamar la atención sobre el incumplimiento que el propio Gobierno Vasco esta haciendo de su propio acuerdo. Su cumplimiento supondría incrementar considerablemente las oportunidades de mercado para las empresas de inserción, así como para la contratación por estas u otras empresas ordinarias de personas desempleadas y en situación de exclusión social a través de las indicaciones incluidas en el acuerdo para establecer anualmente una cantidad económica dedicada a reservas de mercado o la inclusión de determinadas cláusulas sociales en las diferentes fases del procedimiento de contratación, tales como la condición de ejecución obligatoria de contratar en todas las adjudicaciones por lo menos al 20 % de personas o sino, subcontratar un 5 % del contrato con empresas de inserción sociolaboral".
Eta hori adibide bat baino ez da.
...Eta hori adibide bat baino ez da. Egia da bai gure eskaera 2014eko aurrekontuei egiten zion erreferentzia, baina lehen esan dudan bezala tamalez gaur arazo berdinarekin jarraitzen dugu.
Beste taldeen zuzenketei erreparatuta, agerian geratzen da talde guztiek eskatzen dugula 6/2008 ebazpena betetzea, hori bai, bakoitza bere berezitasunekin, hala nola ebazpen horren betetze mailaren txostena hona ekartzea.
Guk uste dugu hasteko aurrekontuetan zehaztu behar dela horretarako bideratuko den diru kopurua, noski, 2015erako aurrekontuetarako.
Gaur hori ez dugu lortuko, baina erdibideko bat sinatu dugu ebazpen horren laugarren anexoa merkatu erreserbei dagokionez dioena betetzea eta urtero horren ebaluazioaren txostena Ganbera honetara ekartzea.
EH Bilduk, noski, ebazpen osoa betetzea nahi du eta beraz zuzenketa horretan eskatzen dugun dilijentzia bera edukiko dugu ebazpen hori betetzen dela kontrolatzeko.
Amaitzeko, espero dugu ez soilik sinatu dugun taldeek horren alde egitea, baizik eta beste taldeek ere erdibideko horren alde bozkatzea.
Besterik gabe, eskerrik asko.